Súradnice: 50°02′40″S 13°22′18″V﻿ / ﻿50,044444°S 13,371667°V﻿ / 50.044444; 13.371667

**Žihle** (v lat. textoch *Vzehl*, *Zyhel*, *Zihel*; v nem. *Scheles*, *Schöla*, *Schöl*, *Schöles*) je obec v Česku v severnej časti okresu Plzeň-sever v Plzenskom kraji.

1. januára 2012 tu žilo 1 452 obyvateľov, z toho 735 mužov a 717 žien, pričom priemerný vek v obci bol 40,6 roka (muži 38,4 roka, ženy 42,9 roka).

Obcou preteká Žihelský potok.

Dejiny
------

Najstarší historický záznam o obci pochádza z roku 1238. Vtedy český kráľ Václav I. výmenou za Kožlany s lesom postúpil Žihle plaskému kláštoru. Roku 1268 bola uvádzaná ako trhové miesto.

Od husitských vojen patrila Žihle k rabštejnskému panstvu a na mestečko bola povýšená v roku 1559 Ferdinandom I. Habsburským. V tom istom roku bol na mieste starej tvrdze vystavený renesančný zámoček, ktorý stojí v obci dodnes. Za tridsaťročnej vojny bola Žihle dvakrát obsadená (1639, 1645) švédskym vojskom a vypálená. Potom bolo miestne obyvateľstvo doplnené nemeckými rodinami z okolia Horního Slavkova.

26. augusta 1923 bola slávnostne otvorená nová školská budova, v roku 1925 bol pri nádraží otvorený Národný dom s reštauráciou a kinom, postavený predovšetkým z peňazí Národnej jednoty pošumavskej. Kino zahájilo prevádzku 28. novembra premietaním filmu *Zoro mstitel* s Douglasom Fairbanksom v hlavnej úlohe.

Znak
----

Na žiadosť Jáchyma Šlika z Holejče boli Žihli kráľom Ferdinandom I. 28. novembra 1559 obnovené všetky skoršie slobody a mestečko získalo znak. Červený štít nesie striebornú vežovitú bránu. Spodná časť brány je štvorhranná s cimburím s piatimi stínkami. Brána je otvorená a v nej je zlatá mreža vytiahnutá do polovice. Okrúhla horná čásť veže má dve obdĺžnikové okná vedľa seba a cimburie so šiestimi stínkami. Z okien aj vrchu veže šľahajú mohutné červenožlté plamene, ktoré vyplňujú celú hornú polovicu štítu.

Okolie
------

Žihle susedí na severe s Pohvizdy a ďalej s Pastuchovicemi, na juhovýchode s Potvorovom a Přehořovom, na juhu s Odlezly, na juhozápade s Hlubokou a na západe s Novým Dvorom. Ves leží na východnom okraji prírodného parku Horní Střela. V prírodnej pamiatke U Báby – U Lomu 2 km severozápadne od Žihle sú obrie žulové balvany Dědek a Bába.

Referencie
----------

1. ↑  Český statistický úřad – Počet obyvatel v obcích České republiky k 1. 1. 2014 (PDF; 504 KiB)

* *Tento článok je čiastočný alebo úplný preklad článku Žihle na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Žihle**

Externé odkazy
--------------

* Oficiálna stránka obce

| Mestá a obce okresu Plzeň-sever |
| --- |
| Bdeněves •
Bezvěrov •
Bílov •
Blatnice •
Blažim •
Bohy •
Brodeslavy •
Bučí •
Čeminy •
Černíkovice •
Čerňovice •
Česká Bříza •
Dobříč •
Dolany •
Dolní Bělá •
Dolní Hradiště •
Dražeň •
Druztová •
Heřmanova Huť •
Hlince •
Hněvnice •
Holovousy •
Horní Bělá •
**Horní Bříza** •
Hromnice •
Hvozd •
Chotíkov •
Chříč •
Jarov •
Kaceřov •
**Kaznějov** •
Kbelany •
Kočín •
Kopidlo •
Koryta •
Kozojedy •
Kozolupy •
**Kožlany** •
**Kralovice** •
Krašovice •
Krsy •
Křelovice •
Kunějovice •
Ledce •
Líně •
Líšťany •
Líté •
Lochousice •
Loza •
**Manětín** •
**Město Touškov** •
Mladotice •
Mrtník •
Myslinka •
Nadryby •
Nečtiny •
Nekmíř •
Nevřeň •
**Nýřany** •
Obora •
Ostrov u Bezdružic •
Pastuchovice •
Pernarec •
Pláně •
**Plasy** •
Plešnice •
Pňovany •
Potvorov •
Přehýšov •
Příšov •
Rochlov •
Rybnice •
Sedlec •
Slatina •
Studená •
Štichovice •
Tatiná •
Tis u Blatna •
Tlučná •
Trnová •
**Třemošná** •
Úherce •
Újezd nade Mží •
Úlice •
Úněšov •
**Úterý** •
Vejprnice •
Velečín •
Vochov •
Všehrdy •
Všeruby •
Výrov •
Vysoká Libyně •
Zahrádka •
Zbůch •
Zruč-Senec •
Žihle •
Žilov |